Diari Oficial de la Generalitat Valenciana


Sumari del DOGV 9435, del 26-09-2022 (2022/8646)

RESOLUCIÓ de 22 de setembre de 2022, del director de l'Agència Valenciana de Foment i Garantia Agrària (AVFGA), per la qual es convoquen les ajudes destinades a les centrals de condicionament de fruita afectades per les gelades associades a la borrasca Ciril.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9435

Data del DOGV
:   26-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8646


Data del document
:   22-09-2022

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 22 de setembre de 2022, del director de l'Agència Valenciana de Foment i Garantia Agrària (AVFGA), per la qual es convoquen les ajudes destinades a les centrals de condicionament de fruita afectades per les gelades associades a la borrasca Ciril. [2022/8646]  
Considerant el que es disposa en l'article 23 de la Llei 38/2003, de 17 de novembre, general de subvencions, sobre inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds.  
Vist que ha sigut publicat en el BOE núm. 221, de 14 de setembre de 2022, el Reial decret 749/2022, de 13 de setembre, pel qual s'estableixen les bases reguladores per a la concessió d'ajudes estatals de minimis destinades a les centrals de condicionament de fruita afectades per les gelades associades a la borrasca Ciril.  
De conformitat amb l'article 4 del Estatut de l'Agència Valenciana de Foment i Garantia Agrària, aprovat pel Decret 123/2006, de 8 de setembre, del Consell, que diu així: «Són funcions pròpies de l'Agència: l'execució de les mesures d'intervenció i regulació dels mercats de productes agraris a la Comunitat Valenciana.»  
  
I en virtut de les facultats que em confereixen l'article 160.4.b) de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions, i el 13.1.h) del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, en la redacció feta per l'article 7.5 del Decret 176/2020, de 30 d'octubre, del Consell, resolc:  
  
  
Primer. Objecte, àmbit i finalitat  
1. L'objecte de la present resolució és la concessió d'ajudes destinades a les organitzacions de productors de fruites i hortalisses (d'ara en avant OPFH) previstes pel Reial decret 532/2017, de 26 de maig, pel qual es regulen el reconeixement i el funcionament de les organitzacions de productors del sector de fruites i hortalisses, que siguen titulars de centrals de condicionament, que hagen patit una pèrdua important de facturació conformement amb l'article 3.1.c del reial decret 749/2022, de 13 de setembre, pel qual s'estableixen les bases reguladores per a la concessió d'ajudes estatals de minimis destinades a les centrals de condicionament de fruita afectades per les gelades associades a la borrasca Ciril.  
2. L'àmbit d'aplicació d'aquesta convocatòria és el de les OPFH amb seu social a la Comunitat Valenciana que, segons disposa el Reial decret 749/2022, hagen patit pèrdues en la facturació pels danys provocats per les gelades entre el 2 i el 5 d'abril de 2022, esdevingudes en els cultius de fruita de pinyol, fruita de llavor i/o fruita seca, situades a les comarques indicades en l'annex del mencionat reial decret.  
  
3. Aquestes subvencions es convoquen exclusivament per a 2022. Es concediran ajudes de minimis, en règim de concurrència competitiva, d'acord amb l'article 22.1 de la Llei 38/2003, de 17 de novembre, general de subvencions, de conformitat amb els principis de publicitat, transparència, concurrència, objectivitat, igualtat i no discriminació, així com amb els principis d'eficàcia i eficiència, assenyalats en els seus articles 8 i 17, i d'acord amb el que s'estableix pel reglament d'aquesta llei, aprovat mitjançant Reial decret 887/2006, de 21 de juliol.  
  
Segon. Beneficiaris i requisits  
Podran ser beneficiaris d'aquesta subvenció les organitzacions de productors regulades pel Reial decret 532/2017, de 26 de maig, pel qual es regulen el reconeixement i el funcionament de les organitzacions de productors del sector de fruites i hortalisses, que siguen titulars de centrals de condicionament i que complisquen els següents requisits:  
  
a) Que es troben reconegudes per a alguna de les categories de reconeixement establides en l'annex III del Reial decret 532/2017, de 26 de maig, que incloguen algun dels productes dels sectors de fruita de pinyol, fruita de llavor i/o fruita seca.  
b) Que tinguen efectius productius a les comarques recollides en l'annex del Reial decret 749/2022, o estiguen afectades per lliuraments de tercers procedents d'aquestes comarques.  
c) Que acrediten haver patit una pèrdua en 2022 superior al 30 % del valor de producció comercialitzada incloent les produccions de tercers respecte a la mitjana de l'últim quinquenni 2017-2021, calculada segons l'apartat 3 d'aquest article.  
  
Tercer. Finançament i compatibilitat de les ajudes  
1. El Ministeri d'Agricultura, Pesca i Alimentació ha previst una dotació de 73.412.813 euros, amb càrrec a l'aplicació pressupostària 49.86.533H.425, de Millora del sector hortofructícola i cultius industrials, que distribuirà entre les comunitats autònomes que presenten sol·licituds d'ajuda que complisquen amb els requisits establits per les bases reguladores aprovades mitjançant Reial decret 749/2022.  
2. La distribució territorial dels fons del Ministeri es realitzarà conformement amb l'article 10 del Reial decret 749/2022.  
3. Les ajudes convocades mitjançant aquesta resolució es finançaran amb càrrec al programa pressupostari 714.11, línia S9227000, dels pressupostos de l'Agència Valenciana de Foment i Garantia Agrària, que queda supeditada a la quantia assignada a la Comunitat Valenciana en la Conferència Sectorial prevista en el mencionat precepte.  
4. Aquestes ajudes són compatibles, així mateix, amb unes altres d'idèntica finalitat, concedides a l'empara d'una altra regulació europea sempre que la suma total no excedisca el diferencial entre el valor de producció comercialitzada incloent la producció de tercers establit en l'article 3.1 lletra c) del Reial decret 749/2022, de 13 de setembre, de 2022, per a 2022, i la mitjana calculada segons l'article 3.2 d'aquest i amb unes altres ajudes concedides a aquest mateix sector per a la mateixa finalitat sobre una base jurídica diferent al Reglament (UE) 1407/2013, de la Comissió, de 18 de desembre de 2013.  
  
Quart. Quantia de la subvenció  
1. La quantia de la subvenció no excedirà els 200.000 euros per cada beneficiari.  
2. La determinació definitiva de l'ajuda a concedir a un beneficiari serà la que resulte d'aplicar el procediment de càlcul previst en les bases reguladores, aprovades mitjançant Reial decret de 749/2022, de 13 de setembre, de 2022, en particular, l'article 4 d'aquest Reial decret.  
  
3. Si una empresa beneficiària ha rebut per qualsevol concepte unes altres subvencions o ajudes de minimis d'acord amb el Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea, que, sumades a la quantia que poguera correspondre-li en virtut del present reial decret, excediren els 200.000 - d'import que estableix l'article 3 d'aquest Reglament en qualsevol període dins d'aquest exercici fiscal i en els dos anteriors, l'import de la subvenció prevista en aquest reial decret es reduirà fins no excedir el dit límit.  
  
  
Cinqué. Criteris de prioritat per a la Comunitat Valenciana  
Conforme a la previsió de l'article 8, apartat 1, del Reial decret 749/2022, de 13 de setembre, de 2022, s'estableixen els següents criteris de priorització per a les sol·licituds presentades i tramitades des de la Comunitat Valenciana:  
a) En primer lloc, se prioritzaran les sol·licituds que complisquen els requisits, ordenades de major a menor respecte del percentatge de pèrdua indicat en l'article 3.1.c del Reial decret 749/2022.  
b) En cas d'empat, es prioritzarà l'anterior data de presentació de la sol·licitud (dia i hora). Aquesta previsió s'entendrà en els termes de l'article 68.4 de la LPACAP, en relació amb les persones o entitats sol·licitants obligades a relacionar-se electrònicament amb l'administració.  
  
Sisé. Sol·licitud, documentació i termini de presentació  
1. El termini de presentació s'iniciarà l'endemà de la publicació del extracte de la convocatòria en el Diari Oficial de la Generalitat Valenciana (DOGV), i finalitzarà el 30 de setembre de 2022, inclusivament.  
2. De conformitat amb el que s'estableix en l'article 14 de la Llei 39/2015, d'1 d'octubre, del procediment administratiu comú, les persones sol·licitants estan obligades a relacionar-se amb la Generalitat a través de mitjans electrònics, per la qual cosa hauran de presentar les sol·licituds telemàticament a través de la seu electrònica de la Generalitat en l'adreça d'internet sede.gva.es/va/proc22880, utilitzant els corresponents models normalitzats disponibles.  
3. Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a ciutadans (si és persona física), tots dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/va/sede\_certificados).  
4. Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de Representants de l'ACCV (https://www.accv.es/va/serveis/registre-de-representants/). L'accés a aquest registre per part dels representats pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica).  
5. Les sol·licituds presentades han de signar-se amb el certificat digital de la persona física o jurídica que presenta la sol·licitud o, en el seu cas, amb el certificat digital del seu representant. Així mateix, se signaran electrònicament pels qui siguen competents per a fer-ho, aquells documents que s'adjunten, la signatura dels quals siga obligatòria.  
6. Les esmenes o les aportacions documentals posteriors a la presentació de la sol·licitud es realitzaran telemàticament en la seu electrònica de la Generalitat a través de l'adreça d'internet   
sede.gva.es/va/proc22880  
7. En el cas que alguna de les persones sol·licitants presente la seua sol·licitud presencialment, se li requerirà perquè l'esmene a través de la seua presentació electrònica en els termes previstos en l'article 68.4 de la Llei 39/2015, d'1 d'octubre. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
8. A més, les persones sol·licitants hauran de subscriure les declaracions responsables que figuren en l'annex únic de la present convocatòria.  
9. A la sol·licitud s'adjuntarà la documentació:  
a) Acreditació de la identitat de la persona jurídica sol·licitant, en cas de no autoritzar la seua consulta per l'òrgan gestor del procediment.  
b) Acreditació, quan siga procedent, de la identitat del representant legal, si aquest és una persona jurídica, en cas de no autoritzar la seua consulta per l'òrgan gestor del procediment.  
c) Acreditació d'estar al corrent de les obligacions tributàries, estatals i autonòmiques, i amb la Seguretat Social, en cas de no autoritzar o oposar-se a la seua consulta per l'òrgan gestor del procediment.  
10. L'acreditació de la documentació relacionada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
Quan l'Administració actuant consulte o recapte de dades o documents en l'àmbit dels fins de la convocatòria que estiguen en la seua poder o que hagen sigut elaborats per qualsevol altra administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social. No obstant això, si la persona interessada desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional octava de la Llei orgànica 3/2018, de 5 de desembre, en l'article 4 de la Llei 40/2015, d'1 d'octubre, de règim jurídic del sector públic i en l'article 13 de la Llei 38/2003, de 17 de novembre, general de subvencions.  
Seté. Resolució  
1. Les sol·licituds seran resoltes pel director de l'Agència Valenciana de Foment i Garantia Agrària a proposta de la directora general de Política Agrícola Comuna.  
2. El termini màxim per a resoldre, publicar i notificar la resolució de concessió de les sol·licituds no podrà excedir els sis mesos comptats a partir de la publicació de l'extracte d'aquesta convocatòria. Si no s'ha dictat i publicat resolució expressa en aquest termini, els interessats podran entendre desestimada la seua sol·licitud conformement amb l'article 25 de la Llei 38/2003, de 17 de novembre, excepte la relativa a la lletra e), així com en l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana.  
3. La resolució esgota la via administrativa, i contra aquesta podrà interposar-se potestativament un recurs de reposició davant el/la director/a de l'Agència Valenciana de Foment i Garantia Agrària (AVFGA), en el termini d'un mes, comptat des de l'endemà de la publicació o notificació, o ser impugnada directament davant l'ordre jurisdiccional contenciós administratiu en el termini de dos mesos.  
  
Huité. Mitjà de notificació i publicació sobre informació dels beneficiaris  
La resolució de la convocatòria serà publicada en el Diari Oficial de la Generalitat Valenciana i les resolucions positives individuals i condicions particulars seran notificades a cadascun dels beneficiaris, sense perjudici de la seua publicació a través de la seu electrònica de la Generalitat (sede.gva.es/proc22880).  
La publicació es realitzarà de conformitat amb la regulació prevista en el punt primer de la disposició addicional setena de la Llei orgànica 3/2018, de 5 de desembre, seguint els criteris interpretatius de l'Agència Espanyola de Protecció de Dades.  
  
Nové. Transparència, subministrament d'informació i dades obertes  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei general de subvencions, els subjectes beneficiaris de la subvenció hauran de complir les següents obligacions de transparència:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, han de publicar-se en els termes establits en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. La publicació es realitzarà a través de la pàgina web de l'entitat, o bé a través de la plataforma TEP ?Transparència Entitats Privades, de GVA Oberta, a la qual es pot accedir en gvaoberta.gva.es/tep.  
  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de fer l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es faça de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, amb requeriment previ, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haguera sigut atés, l'òrgan que ha fet el requeriment podrà acordar, amb advertiment i audiència a l'interessat previs, la imposició de multes coercitives en els termes establits en l'article 5 de la Llei 1/2022, de 13 d'abril.  
4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.  
  
Deu. Informació relativa al tractament de dades de caràcter personal  
1. La gestió de les ajudes comporta el tractament de dades de caràcter personal, havent de complir-se amb les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. En relació amb aquest tractament de dades personals, la Conselleria d'Agricultura, Desenvolupament Rural, Emergència Climàtica i Transició Ecològica tractarà les dades de caràcter personal per compte de l'Agència Valenciana de Foment i Garantia Agrària. En conseqüència, la Conselleria d'Agricultura, Desenvolupament Rural, Emergència Climàtica i Transició Ecològica actuarà com a encarregada del tractament de dades de caràcter personal, a l'empara del que es preveu en l'article 28 del Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades.  
3. De conformitat amb el que es preveu en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal cal informar el següent:  
a) Nom del tractament: ajudes en matèria agrícola, agroalimentària i desenvolupament rural de l'Agència Valenciana de Foment i Garantia Agrària.  
b) Responsable del tractament: persona titular de la Direcció de l'Agència Valenciana de Foment i Garantia Agrària.  
c) Finalitat del tractament: gestionar ajudes en matèria agrària i agroalimentària de l'Agència Valenciana de Foment i Garantia Agrària, incloses les relatives a la Política Agrícola Comuna, finançades pel Fons Europeu Agrícola de Garantia (FEAGA) i el Fons Europeu Agrícola de Desenvolupament Rural (FEADER).  
d) Exercici de drets: les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d'internet: sede.gva.es/va/proc19970  
e) Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que es preveu en la següent adreça d'internet: sede.gva.es/va/proc22094, sense perjudici de la possibilitat de reclamar davant l'Agència Espanyola de Protecció de Dades.  
f) Es pot obtindre informació més detallada en el següent enllaç: https://agroambient.gva.es/va/registre-de-tractaments  
4. De conformitat amb l'article 113 del Reglament (UE) núm. 1306/2013, les dades de les persones beneficiàries seran publicats conformement a l'article 111 d'aquest reglament i podran ser tractats per organismes d'auditoria i investigació de la Unió Europea i nacionals per a salvaguardar els interessos financers de la Unió.  
5. Quan la persona sol·licitant o el seu representant legal aporten dades de caràcter personal de terceres persones en el procediment administratiu, tindrà l'obligació d'informar-los dels següents extrems:  
a) La comunicació d'aquestes dades a l'Administració per al tractament en l'àmbit de les seues competències i d'acord amb els fins del procediment.  
b) La possibilitat que l'Administració realitze consultes relacionades amb les seues dades per a comprovar, entre altres extrems, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o el seu representant legal haurà d'haver recaptat aquesta autorització, que estarà disponible a requeriment de l'Administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que li assisteixen en relació amb el tractament de les seues dades personals.  
  
Onzé. Instrucció, justificació i pagament de l'ajuda  
1. Es delega en la Direcció General de Política Agrària Comuna (òrgan gestor del procediment) la instrucció dels expedients resultants de la present convocatòria.  
Conseqüència d'això, la Direcció General de Política Agrària Comuna rebrà, analitzarà, donarà tràmit d'esmena i prioritzarà les sol·licituds presentades en virtut de la present convocatòria; concedirà, quan siga procedent, tràmit d'audiència als interessats; efectuarà proposta de resolució al director de l'Agència Valenciana de Foment i Garantia Agrària, així com la notificació de la resolució als beneficiaris.  
  
2. En el context de la instrucció, la Direcció General de Política Agrària Comuna comprovarà:  
a) que, per a cadascuna de les sol·licituds per a les quals haguera recaigut una resolució de concessió, que la pèrdua de VPC per a l'exercici 2022, respecte al VPC mitjà de l'últim quinquenni (2017-2021) eliminant el valor menor i major de la sèrie, ha sigut superior al 30 %.  
b) que la subvenció concedida no té un valor superior al diferencial entre el VPC per a 2022 i el VPC mitjà calculat segons l'article 3.3 del Reial decret 749/2022, de 13 de setembre, a fi d'evitar sobrecompensació.  
c) que l'empresa no està en crisi, ni ho estava a 31 de desembre de 2021, segons la definició contemplada en l'article 2.18 del Reglament (UE) 651/2014 de la Comissió, de 17 de juny de 2014, pel qual es declaren determinades categories d'ajuda compatibles amb el mercat interior, en aplicació dels articles 107 i 108 del Tractat.  
La justificació de la subvenció operarà de manera automàtica amb las comprovacions anteriorment esmentades.  
La present resolució esgota la via administrativa i contra aquesta pot interposar-se potestativament un recurs de reposició davant el director de la AVFGA, en el termini d'un mes comptat des de l'endemà de la publicació, o impugnar-se directament davant els jutjats contenciosos administratius de la Comunitat Valenciana, en el termini de dos mesos des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i amb els articles 8.3, 25.1 i 46.1 de la Llei de la jurisdicció contenciosa administrativa.  
  
València, 22 de setembre 2022.- El director de l'Agència Valenciana de Foment i Garantia Agrària: Rogelio Llanes Ribas.  
  
  
  
ANNEX ÚNIC  
Relació de documents que han de presentar-se juntament   
amb la sol·licitud d'ajuda  
  
- Sol·licitud d'ajuda de minimis a les centrals de condicionament de fruita afectades per les gelades associades a la borrasca Ciril.  
- Declaració de l'estimació del VPC per a l'exercici 2022.  
- Documentació acreditativa dels efectius productius o dels lliuraments de tercers procedent a les comarques indicades en l'annex del Reial Decret 749/2022.  
- Declaració responsable d'altres subvencions i/o ajudes de minimis sol·licitades o concedides pel sol·licitant durant l'exercici fiscal 2022.